बाल शोषण रोकने के लिए बच्चों के साथ तालमेल बनाएं अभिभावक : सुजाता
जींद | जिलाचाइल्ड हेल्पलाइन महात्मा गांधी शिक्षा एवं समाज विकास संगठन की ओर से सोमवार को बाल शोषण के विरुद्ध एमजी इंस्टीट्यूट में सेमिनार हुआ। जिसमें जिला बाल संरक्षण अधिकारी सुजाता ने मुख्यातिथि के रूप में शिरकत की। अध्यक्षता निदेशक राजकुमार भोला ने की। मुख्य वक्ता नरेश जागलान ने बताया कि आज समाज में जिस तरह बच्चों के यौन शोषण की घटनाएं बढ़ती जा रही हैं। ऐसे हालातों में माता-पिता को स्वयं बच्चों के बीच में समन्वय स्थापित करना होगा। जिला बाल संरक्षण अधिकारी सुजाता ने कहा कि जब तक हमें स्वयं पहल नहीं करेंगे दूसरा कोई अन्य नहीं करेगा। पहले हमें अपने परिवार में इस तरह का माहौल बनाना होगा ताकि बच्चा अपने साथ घटी घटना को निःसंकोच माता-पिता को बता सके। इस मौके पर विनोद कुमार, प्रमोद, सुनीता, सोहन, ललिता, किरण, सुरेश, परमजीत, मेजर राजबीर, सैलजा टंडन मौजूद रहीं।
hin_Deva hin_Deva